Ku Lwomukaaga agenda kubeera ku La grand Hotel Bwaise ate ku Ssande Mityana ku Ggomboloola. Martin Ndijjo yayogedde naye n’amubuulira enteekateeka ze.
Lwaki okoze lonki. Omwaka oguwede saakola lonki kale kibadde kinkakatako okukakasa abawagizi bange nti Haruna nkyali wa mmaanyi.
Tusuubire kya njawulo ki?
Eno gitwale nti si lonki wabula konsati kubanga nnina ennyimba empya eziwerako ze hhenda okusoosootola okuli: Kalyonso, Akasaale, Weebale butakyuka n’endala ate ku kivvulu kino ng’enda kubanjulira abayimbi ba Kream Productions abapya.
Akasaale oyimba ku ki?
Luyimba lwa laavu ng’era agamu ku makulu gagamba nti omuntu bwe yeesiga mune nga laavu weeri ne bw’atamuteekako bukuumi omukwano gukikola.
Kusoomoozebwa ki kwosanze mu kuyimba emyaka 13 gy’omazeemu?
Nfuniddemu abalabe bangi wadde nga n’emikwano nfunye mingi naye kati ekisinga okuntabula kwe kuzimba ng’abalala bazimbulula mpozzi n’abaana abato okulwawo okukwta ennyimba z’obayigiriza.
Kiki ekikunyiza mu nsike y’okuyimba mu ggwanga?
Okuteeka ssente mu muntu n’omumalirako obudde bwo ate enkeera nakwabulira awatali nsonga gyakuwadde. Nkubiriza abayimbi okubeera abagumiikiriza bajja kutuuka ku byengera.
Naye Kiki ekiddusa abayimbi mu bandi yo?.
Ensiike y’okuyimba yayingiramu ebyobufuzi ebitali bya kwesimbawo ekireeseewo obuzibu obw’amaanyi n’abantu abamu okuzannya omuzannyo gwa kifiiriza.
Kirooto ki ky’olina mu kuyimba?
Ebirooto byange ebisinga byatuukirira kubanga myuziki mufunyemu kati njagala n’abalala bafunemu y’ensonga lwaki amaanyi ngatadde ku baana abato be ntendeka.
Ebintu bitaano abantu bye batamanyi ku Hajji Haruna.
Ndi musajja wa mpisa wadde nninamu embi entonotono.
Ndi muntu akuwa ekitiibwa nga naawe okimpadde.
Oba mulungi ng’okola ebirungi, bw’onkola ebibi oba mubi.
Ndi muntu eyeenyumiriza mu ddiini yange ate atanyooma ddiini ndala.
Ndi muntu ayagaliza abalala wadde waliwo abandaga nti tebanjagaliza kalungi konna n’okunnwanyisa.
Naye yo Kream Production ekyaliwo anti kati tuwulira Kream Reloaded Kream weeri nnyo era nnina abaana abookya abazze ku maapu okuli: Hot Kawa, Kemi Sera, Julie Mulungi, Dona Mbaziira, Robert Rota, Phiona Sparko n’abalala era mbasaba mujje mu kivvulu mulabe we batuuse.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn